# Manual de la miniaplicació de la barra d'escriptori

2007 Projecte de documentació del GNOME
2007, 2008. Joan Duran (jodufi@gmail.com)
Projecte de documentació del GNOME

La barra d'escriptori és una miniaplicació de ràpid accés i cerca.

Qing Gan
Projecte de documentació de l'Ubuntu
Phil Bull
Projecte de documentació de l'Ubuntu

     philbull@gmail.com

Manual de la miniaplicació de la barra d'escriptori (versió 2.1)
Gener de 2008

Qing Gan

Phil Bull philbull@gmail.com

Projecte de documentació del GNOME

Manual de la miniaplicació de la barra d'escriptori (versió 2.0)
Desembre de 2006

Projecte de documentació del GNOME gnome-doc-list@gnome.org

Projecte de documentació del GNOME

Aquest manual descriu la versió 2.20 de la barra d'escriptori.

Comentaris

Per a informar d'un error o fer algun suggeriment sobre la miniaplicació de la barra d'escriptori o aquest manual, seguiu les indicacions a la secció de comentaris de la guia d'usuari del GNOME.

## Introducció

La miniaplicació de la barra d'escriptori pot utilitzar extensions que permeten a l'usuari entre altres coses: realitzar cerques ràpides en diferents motors i llocs web, cercar paraules en el diccionari, cercar fitxers en l'ordinador o executar programes.

## Afegir la barra d'escriptori al quadre

Per a afegir la barra d'escriptori a un quadre:

- Feu clic amb el botó secundari en el quadre per a obrir-ne el menú emergent i escolliu Afegeix al quadre.

- Seleccioneu la barra d'escriptori en el diàleg Afegeix al quadre i feu clic a Afegeix.

  També podeu arrossegar la miniaplicació des del diàleg a la ubicació en el quadre.

Per a més informació sobre com afegir miniaplicacions al quadre, vegeu la guia d'usuari del GNOME.

## Activar la barra d'escriptori

Per a activar la barra d'escriptori, premeu la icona de la barra d'escriptori en el quadre (vegeu la imatge de sota).

Mostra la miniaplicació de la barra d'escriptori.

També podeu prèmer Alt F3 per a activar la barra d'escriptori.

### Enganxar el quadre de cerca al quadre

Per defecte, en activar la barra d'escriptori s'obrirà una finestra nova amb un quadre de cerca. Si preferiu que el quadre de cerca es mantingui adjunt al quadre quan activeu la barra d'escriptori:

- Feu clic amb el botó secundari a la icona de la barra d'escriptori en el quadre i seleccioneu Preferències.

- Seleccioneu la pestanya General i feu clic a Enganxa al quadre.

### Canviar la drecera de teclat

Podeu canviar la drecera de teclat que s'utilitza per a activar la barra d'escriptori:

- Feu clic amb el botó secundari a la icona de la barra d'escriptori en el quadre i seleccioneu Preferències.

- Seleccioneu la pestanya General.

- Feu clic en l'entrada de text etiquetada com Drecera de teclat per a obtenir el focus. El text hauria de canviar per a mostrar Accelerador nou...

- Introduïu la drecera de teclat nova que voleu utilitzar. El canvi tindrà efecte immediatament.

Per a cancel·lar l'edició de la drecera de tecla, feu clic a qualsevol lloc fora de l'entrada de text o premeu Escapada.

## Cercar elements

### Realitzar una cerca

- Activeu la barra d'escriptori i introduïu alguns termes en el quadre de cerca.

- La barra de cerca recomanarà alguns elements depenent dels termes de la cerca que introduïu.

- Feu clic a l'element que volgueu. La barra d'escriptori realitzarà l'acció apropiada per a l'element. Per exemple, en fer clic a un enllaç web, aquest s'obrirà en el navegador web.

Alguns resultats de cerca tenen més d'una acció possible. En aquest cas, es mostrarà un > a la dreta de l'element. Quan feu clic al > obtindreu una llista de les accions disponibles.

### Habilitar i inhabilitar les extensions de cerca

Podeu habilitar i inhabilitar les extensions de cerca per a canviar quins tipus de cerca es mostraran en els resultats de la cerca. Per exemple, potser voleu habilitar l'extensió del diccionari per a cercar definicions de paraules utilitzant la barra d'escriptori.

- Feu clic amb el botó secundari a la icona de la barra d'escriptori en el quadre i seleccioneu Preferències.

- Seleccioneu la pestanya Cerques.

- Per a habilitar una extensió de cerca, seleccioneu-la des de la llista. Per a inhabilitar una extensió de cerca, desseleccioneu-la.

En algunes extensions de cerca podeu fer clic a Més... per a establir paràmetres addicionals.

### Canviar l'ordre de les extensions de cerca

Podeu canviar l'ordre de les extensions de cerca, de manera que els tipus de cerca que us són més importants es mostraran a l'inici dels resultats de la cerca.

- Feu clic amb el botó secundari a la icona de la barra d'escriptori en el quadre i seleccioneu Preferències.

- Seleccioneu la pestanya Cerques.

- Seleccioneu l'extensió de cerca i feu clic a Superior, Amunt, Avall o Inferior per a canviar l'ordre de les extensions de cerca.

  També podeu arrossegar les extensions de cerca per a canviar el seu ordre.

### Extensions amb errors

Si una extensió no apareix en els resultats de la cerca com s'esperava, potser té algun problema.

- Feu clic amb el botó secundari a la icona de la barra d'escriptori en el quadre i seleccioneu Preferències.

- Seleccioneu la pestanya Extensions amb errors.

- Per a veure la raó d'un error, seleccioneu l'extensió afectada de la llista. Es mostrarà informació sobre l'error sota la llista.

## Historial de cerca

### Utilitzar l'historial

L'historial de cerca és una llista de cerques que heu realitzat abans. Enlloc d'introduir un altre cop els mateixos termes de cerca, podeu seleccionar una cerca anterior des de l'historial.

- Activar la barra d'escriptori.

- Feu clic a Escolliu l'acció i seleccioneu una cerca anterior de la llista.

- Es tornarà a realitzar la cerca que heu seleccionat.

### Netejar l'historial

A vegades voleu netejar l'historial de cerca. Hi ha dues maneres d'aconseguir-ho:

- Activeu la barra d'escriptori i feu clic al botó Neteja a la dreta de la llista desplegable Escolliu l'acció.

- Feu clic amb el botó secundari a la icona de la barra d'escriptori en el quadre i seleccioneu Neteja l'historial.

## Instal·lar extensions noves

Podeu instal·lar extensions de cerca noves per a la barra d'escriptori.

Arrossegueu una extensió de cerca fins al diàleg de Preferències per a instal·lar-la. Funciona amb fitxers `.py`, `.tar.gz`, `.tar.bz2`, `.tar` i `.zip`.

També podeu arrossegar un URL des del navegador web fins al diàleg de Preferències. El fitxer es baixarà i s'instal·larà automàticament.

## Quant a la barra d'escriptori

La barra d'escriptori ha estat escrita per en Nigel Tao (nigel.tao@myrealbox.com), en Raphael Slinckx (raphael@slinckx.net), en Mikkel Kamstrup Erlandsen (kamstrup@daimi.au.dk) i en Sebastian Pölsterl (marduk@k-d-w.org). Per a trobar més informació sobre la barra d'escriptori, visiteu el lloc web de la barra d'escriptori.

Per a informar d'un error o fer algun suggeriment sobre aquesta aplicació o d'aquest manual, seguiu les indicacions a la secció de comentaris de la guia d'usuari del GNOME.

Aquest programa es distribueix sota els termes de la Llicència pública general de GNU tal com publica la Free Software Foundation; tant en la versió 2 de la llicència, o bé (si ho preferiu) una versió posterior. Una copia d'aquesta llicència està inclosa en aquesta documentació; una altra copia es pot trobar en el fitxer COPYING inclòs amb el codi font d'aquest programa.

MINIAPLICACIÓ DE LA BARRA D'ESCRIPTORI
miniaplicació de la barra d'escriptori